Publication: Magyar Közlöny
Issue: MK-1998-27 (Year: 1998, Number: 27)
Era: 1990-2004
Section: „45. számú melléklet a 109/1997. (XII. 30.) FM rendelethez
Paragraph Index: 350

4. a) Azokra az erdőfelújításokra, amelyek 1998. évben többéves, folyamatos erdősítésekké válnak és további pótlást nem igényelnek, a gazdálkodó egy esetben előleget igényelhet, „lassan növő” fafajú célállomány esetén a befejezéskori támogatás összegének harminc százalékáig, gyorsan növő fafajok esetén annak ötven százalékáig. E rendelet alkalmazásában: — lassan növő fafajú célállomány: tölgy, bükk, egyéb kemény lombos, fenyő; — gyorsan növő fafajú célállomány: akác, nemes nyár, egyéb lágy lombos. Sarjeredetű felújításokra előleg nem fizethető. Az 1997. évben átvett egyéves erdőfelújítások sikerességének emelkedése önmagában nem támogatási jogcím, mint ahogy a sikeresség romlása sem támogatást csökkentő tényező. Az egyéves felújítások felújítási kötelezettség alá eső területére a normatív támogatás akkor számolható el, ha az erdősítés sikere a hetven százalékot eléri, vagy meghaladja, és az erdőfelújítás célállományát és módját az erdészeti hatóság elfogadja. E rendelet alapján nyújtott támogatás összegének megállapításánál a korábban felvett támogatást — a tárgyévi normatívák szerint számítva — figyelembe kell venni.

Source: https://magyarkozlony.hu/hivatalos-lapok/f5e6a6b924d3c3ac3d396e3e040c71a63bf3dcc3/dokumentumok/b770aed50a8f1f5959c695b82f6cd6baafe1e9c9/letoltes